L'Eliana busca a matrimonis que complisquen les Noces d'Or
07 de març de 2023

L'Ajuntament de l'Eliana busca a les parelles de la localitat que celebren en 2023, o no l'hagen pogut fer a causa de  la pandèmia, les seues Noces d'Or o acrediten 50 anys de convivència. L'objectiu és celebrar un homenatge a les seues històries d'amor el pròxim 24 d'abril, en l'acte inaugural del mes de la Gent Gran.

Per a participar podran inscriure's fins al 27 de març en el Centre de Sociocultural i presentar la documentació necessària: sol·licitud de la instància, fotocòpia dels documents d'identitat de tots dos membres de la parella, fotografia de l'inici del matrimoni o convivència, en el cas de matrimoni fotocopia del llibre de família o certificat de matrimoni i en cas de convivència un certificat oficial.

L'edil de Persones Majors, Eva Santafé, ha animat als elianers i elianeres que van iniciar les seues històries d'amor i convivència entre el 1970 i 1973 a participar d'aquesta iniciativa per a poder rebre el reconeixement públic que mereixen després de compartir una vida sencera junts.